title: 2011/769/EU: Odluka Vijeća od 27. listopada 2011. o sklapanju Sporazuma u obliku razmjene pisama između Europske unije i Argentinske Republike u skladu s člankom XXIV.:6. i članku XXVIII. Općeg sporazuma o carinama i trgovini (GATT) iz 1994. u vezi s izmjenom povlastica u rasporedima za Republiku Bugarsku i Rumunjsku prilikom njihovog pristupanja Europskoj uniji

text:
               11/Sv. 123

               HR

               Službeni list Europske unije

               210

         32011D0769

               L 317/10

               SLUŽBENI LIST EUROPSKE UNIJE

         ODLUKA VIJEĆA
   od 27. listopada 2011.
   o sklapanju Sporazuma u obliku razmjene pisama između Europske unije i Argentinske Republike u skladu s člankom XXIV.:6. i članku XXVIII. Općeg sporazuma o carinama i trgovini (GATT) iz 1994. u vezi s izmjenom povlastica u rasporedima za Republiku Bugarsku i Rumunjsku prilikom njihovog pristupanja Europskoj uniji
   (2011/769/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 6. točkom (a) podtočkom v.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Vijeće je 29. siječnja 2007. ovlastilo Komisiju da započne pregovore s određenim drugim članicama Svjetske trgovinske organizacije u skladu s člankom XXIV.:6. Općeg sporazuma o carinama i trgovini (GATT) 1994. prilikom pristupanja Republike Bugarske i Rumunjske Europskoj uniji.

               (2)

               Komisija je vodila pregovore u okviru smjernica za pregovore koje je donijelo Vijeće.

               (3)

               Pregovori su zaključeni, a Sporazum u obliku razmjene pisama između Europske unije i Argentinske Republike u skladu s člankom XXIV.:6. i člankom XXVIII. Općeg sporazuma o carinama i trgovini (GATT) iz 1994. u vezi s izmjenom povlastica u rasporedima za Republiku Bugarsku i Rumunjsku prilikom njihovog pristupanja Europskoj uniji („Sporazum”) parafiran je 22. rujna 2010.

               (4)

               Sporazum je potpisan u ime Unije 20. travnja 2011., podložno njegovom kasnijem sklapanju, u skladu s Odlukom Vijeća 2011/256/EU (1).

               (5)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum u obliku razmjene pisama između Europske unije i Argentinske Republike u skladu s člankom XXIV.:6. i člankom XXVIII. Općeg sporazuma o carinama i trgovini (GATT) iz 1994. u vezi s izmjenom povlastica u rasporedima za Republiku Bugarsku i Rumunjsku prilikom njihovog pristupanja Europskoj uniji („Sporazum”) odobrava se u ime Unije.
   Tekst Sporazuma priložen je ovoj Odluci.
   Članak 2.
   Predsjednika Vijeća ovlašćuje se da odredi osobu(-e) ovlaštenu(-e) za slanje, u ime Unije, obavijesti predviđene u Sporazumu (2).
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 27. listopada 2011.

            Za Vijeće

            Predsjednik

         J. MILLER

      (1)  SL L 110, 29.4.2011., str. 13.

      (2)  Glavno tajništvo Vijeća objavit će dan stupanja na snagu ovog Sporazuma u Službenom listu Europske unije.


title: 2010/487/Euratom: Odluka Vijeća od 9. listopada 2009. o sklapanju, od straneKomisije, Sporazuma o suradnji između Europske zajednice za atomsku energiju i Vlade Republike Indije u području istraživanja energije fisije

text:
               11/Sv. 117

               HR

               Službeni list Europske unije

               14

         32010D0487

               L 242/25

               SLUŽBENI LIST EUROPSKE UNIJE

         ODLUKA VIJEĆA
   od 9. listopada 2009.
   o sklapanju, od straneKomisije, Sporazuma o suradnji između Europske zajednice za atomsku energiju i Vlade Republike Indije u području istraživanja energije fisije
   (2010/487/Euratom)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
   uzimajući u obzir prijedlog Komisije,
   budući da:

               1.

               Komisija je, u skladu s Direktivama Vijeća od 22. srpnja 2008. provela pregovore o Sporazumu o suradnji između Europske zajednice za atomsku energiju i Vlade Republike Indije u području istraživanja energije fisije.

               2.

               Sklapanje Sporazuma, od strane Komisije, potrebno je odobriti,

         ODLUČILO JE:
   Jedini članak
   Sklapanje, od strane Komisije, za i u ime Europske zajednice za atomsku energiju Sporazuma o suradnji između Europske zajednice za atomsku energiju i Vlade Republike Indije u području istraživanja energije fisije, ovime se odobrava.
   Tekst Protokola prilaže se ovoj Odluci.

      Sastavljeno u Bruxellesu 9. listopada 2009.

            Za Vijeće

            Predsjednik

         Å. TORSTENSSON


title: Odluka Vijeća od 10. studenoga 2015. o donošenju stajališta Vijeća o nacrtu izmjene proračuna br. 8 Europske unije za financijsku godinu 2015.

text:
               12.11.2015

               HR

               Službeni list Europske unije

               C 375/2

         ODLUKA VIJEĆA
   od 10. studenoga 2015.
   o donošenju stajališta Vijeća o nacrtu izmjene proračuna br. 8 Europske unije za financijsku godinu 2015.
   (2015/C 375/03)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 314., u vezi s Ugovorom o osnivanju Europske zajednice za atomsku energiju, a posebno njegov članak 106.a,
   uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (1), a posebno njezin članak 41.,
   budući da:

         ODLUČILO JE:
   Jedini članak
   Stajalište Vijeća o nacrtu izmjene proračuna br. 8 Europske unije za financijsku godinu 2015. doneseno je 10. studenoga 2015.
   Cjeloviti tekst dostupan je za čitanje ili preuzimanje na internetskim stranicama Vijeća: http://www.consilium.europa.eu/

      Sastavljeno u Bruxellesu 10. studenoga 2015.

            Za Vijeće

            Predsjednik

         P. GRAMEGNA

      (1)  SL L 298, 26.10.2012., str. 1.

      (2)  SL L 69, 13.3.2015., str. 1.


title: 2008/581/EZ: Odluka Komisije od 4. srpnja 2008. o financiranju skladištenja antigena virusa slinavke i šapa i izradi cjepiva dobivenih od tih antigena

text:
               03/Sv. 52

               HR

               Službeni list Europske unije

               18

         32008D0581

               L 186/36

               SLUŽBENI LIST EUROPSKE UNIJE

         ODLUKA KOMISIJE
   od 4. srpnja 2008.
   o financiranju skladištenja antigena virusa slinavke i šapa i izradi cjepiva dobivenih od tih antigena
   (2008/581/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 90/424/EZ od 26. lipnja 1990. o troškovima u području veterinarstva (1), a posebno njezin članak 14.,
   uzimajući u obzir Direktivu Vijeća 2003/85/EZ od 29. rujna 2003. o mjerama Zajednice za suzbijanje slinavke i šapa kojom se stavlja izvan snage Direktiva 85/511/EEZ i odluke 89/531/EEZ i 91/665/EEZ te mijenja Direktiva 92/46/EEZ (2), a posebno njezin članak 80. stavak 2.,
   budući da:

               (1)

               U skladu s Odlukom Vijeća 91/666/EEZ od 11. prosinca 1991. o uspostavljanju zaliha cjepiva Zajednice protiv slinavke i šapa (3), uspostavljene su zalihe antigena za brzu izradu cjepiva protiv slinavke i šapa, te se one iz sigurnosnih razloga čuvaju na posebnim za to predviđenim mjestima u prostorima proizvođača.

               (2)

               U skladu s Direktivom 2003/85/EZ Komisija mora osigurati da se zalihe Zajednice koncentriranih inaktiviranih antigena za proizvodnju cjepiva protiv slinavke i šapa stalno održavaju u prostorima banke antigena i cjepiva Zajednice.

               (3)

               U tu svrhu je potrebno odlučiti o broju doza i raznolikosti serotipova i sojeva antigena virusa slinavke i šapa pohranjenih u banci antigena i cjepiva Zajednice, vodeći računa o potrebama koje su procijenjene u kontekstu hitnih planova i epidemiološkog stanja, prema potrebi nakon savjetovanja s referentnim laboratorijem Zajednice.

               (4)

               Odlukom Komisije 93/590/EZ od 5. studenoga 1993. o kupovini antigena slinavke i šapa od strane Zajednice u okviru mjera Zajednice u vezi sa zalihama cjepiva protiv slinavke i šapa (4) predviđena je kupovina antigena slinavke i šapa A5 (europski soj), A22 (bliskoistočni soj) i O1 (europski soj).

               (5)

               Odlukom Komisije 97/348/EZ od 23. svibnja 1997. o kupovini antigena slinavke i šapa od strane Zajednice i izradi, proizvodnji, punjenju i distribuciji cjepiva protiv slinavke i šapa (5) predviđena je kupovina antigena slinavke i šapa A22 Iraq, C1 i ASIA1.

               (6)

               Odlukom Komisije 2000/77/EZ od 17. prosinca 1999. o kupovini antigena slinavke i šapa od strane Zajednice i izradi, proizvodnji, punjenju i distribuciji cjepiva protiv slinavke i šapa (6) predviđena je kupovina određenih količina antigena slinavke i šapa A Iran 96, A Iran 99, A Malaysia 97, SAT 1, SAT 2 (istočnoafrički i južnoafrički sojevi) i SAT 3.

               (7)

               Odlukom Komisije 2000/569/EZ od 8. rujna 2000. o kupovini antigena slinavke i šapa od strane Zajednice i izradi, proizvodnji, punjenju i distribuciji cjepiva protiv slinavke i šapa (7), predviđena je kupovina određenih količina antigena slinavke i šapa A 22 Iraq, A Malaysia 97, O1 Manisa, ASIA 1, SAT 1, SAT 2 (istočnoafrički i južnoafrički sojevi) i SAT 3.

               (8)

               2003. godine su u skladu s Odlukom Komisije C(2002) 4326 (8) o kupovini i skladištenju antigena slinavke i šapa nabavljene dodatne količine epidemiološki relevantnih antigena.

               (9)

               U skladu s člankom 14. Odluke 90/424/EEZ trebalo bi također utvrditi razinu sudjelovanja Zajednice pri uspostavi takvih zaliha antigena i uvjete toga sudjelovanja.

               (10)

               Potrebno je ispitati potentnost svih antigena starijih od pet godina.

               (11)

               Od 2005. ne postoje obvezujuće dugoročne pravne obveze između ugovaratelja i Komisije za skladištenje, izradu, distribuciju, punjenje, označivanje i prijevoz antigena slinavke i šapa kupljenih između 1993. i 2005.

               (12)

               Troškovi skladištenja antigena slinavke i šapa za godine 2005., 2006. i 2007. obuhvaćeni su financijskom obvezom u skladu s Financijskom uredbom.

               (13)

               Između 2005. i 2007. nisu nastali troškovi povezani s tim antigenima protiv slinavke i šapa, osim troškova skladištenja.

               (14)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         ODLUČILA JE:
   Članak 1.
   Komisija mora poduzeti potrebne mjere kako bi osigurala skladištenje svih antigena slinavke i šapa s popisa u Prilogu u trajanju od najmanje pet godina počevši od 1. siječnja 2008.
   Komisija također osigurava ispitivanje potencije, izradu, distribuciju, punjenje, označivanje i prijevoz tih antigena.
   Članak 2.
   Ukupni trošak za pokrivanje usluga navedenih u članku 1. ne premašuje 4 000 000 eura.
   Članak 3.
   Ovime se ovlašćuje glavnog direktora Opće uprave za zdravlje i zaštitu potrošača da potpiše ugovore iz članka 1. u ime Komisije.
   Članak 4.
   Tijekom prvog polugodišta 2008. bit će pokrenut natječajni postupak. Ugovor o pružanju usluga u skladu s Uredbom Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (9) i s njezinim provedbenim pravilima utvrđenim u Uredbi Komisije (EZ, Euratom) br. 2342/2002 (10) trebao bi biti sklopljen do 30. rujna 2008.

      Sastavljeno u Bruxellesu 4. srpnja 2008.

            Za Komisiju

         Androulla VASSILIOU

            Članica Komisije

      (1)  SL L 224, 18.8.1990., str. 19. Odluka kako je zadnje izmijenjena Uredbom (EZ) br. 1791/2006 (SL L 363, 20.12.2006., str. 1.).

      (2)  SL L 306, 22.11.2003., str. 1. Direktiva kako je zadnje izmijenjena Direktivom 2006/104/EZ (SL L 363, 20.12.2006., str. 352.).

      (3)  SL L 368, 31.12.1991., str. 21. Odluka kako je zadnje izmijenjena Uredbom (EZ) br. 807/2003 (SL L 122, 16.5.2003., str. 36.).

      (4)  SL L 280, 13.11.1993., str. 33. Odluka kako je zadnje izmijenjena Odlukom 2000/112/EZ (SL L 33, 8.2.2000., str. 21.).

      (5)  SL L 148, 6.6.1997., str. 27. Odluka kako je izmijenjena Odlukom 2000/112/EZ.

      (6)  SL L 30, 4.2.2000., str. 35.

      (7)  SL L 238, 22.9.2000., str. 61.

      (8)  Odluka nije objavljena.

      (9)  SL L 248, 16.9.2002., str. 1.

      (10)  SL L 357, 31.12.2002., str. 1.

      PRILOG
      (Nije za objavu)


title: Odluka (EU) 2017/937 Europske središnje banke od 23. svibnja 2017. o imenovanju voditelja radnih jedinica za donošenje delegiranih odluka o značaju nadziranih subjekata (ESB/2017/17)

text:
               1.6.2017

               HR

               Službeni list Europske unije

               L 141/28

         ODLUKA (EU) 2017/937 EUROPSKE SREDIŠNJE BANKE
   od 23. svibnja 2017.
   o imenovanju voditelja radnih jedinica za donošenje delegiranih odluka o značaju nadziranih subjekata (ESB/2017/17)
   IZVRŠNI ODBOR EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije,
   uzimajući u obzir Statut Europskog sustava središnjih banaka i Europske središnje banke, a posebno njegov članak 11. stavak 6.,
   uzimajući u obzir Odluku (EU) 2017/933 Europske središnje banke od 16. studenoga 2016. o općem okviru za prenošenje ovlasti za donošenje odluka za pravne instrumente povezane s nadzornim zadaćama (ESB/2016/40)] (1), a posebno njezine članke 4. i 5.,
   uzimajući u obzir Odluku (EU) 2017/934 Europske središnje banke od 16. studenoga 2016. o prenošenju odluka o značaju nadziranih subjekata (ESB/2016/41) (2), a posebno njezin članak 2.,
   uzimajući u obzir Odluku ESB/2004/2 od 19. veljače 2004. o donošenju Poslovnika Europske središnje banke (3), a posebno njezin članak 10.,
   budući da:

               (1)

               Kako bi se razmotrio značajan broj odluka koje ESB treba donijeti radi obavljanja svojih nadzornih zadaća, utvrđen je postupak za donošenje posebnih delegiranih odluka.

               (2)

               Odluka o prenošenju ovlasti proizvodi učinke nakon donošenja odluke Izvršnog odbora kojom se imenuje jedan ili više voditelja radnih jedinica za donošenje odluka na temelju odluke o prenošenju ovlasti.

               (3)

               Izvršni odbor treba kod imenovanja voditelja radnih jedinica uzeti u obzir važnost odluke o prenošenju ovlasti i broj adresata kojima je potrebno dostaviti delegirane odluke,

               (4)

               Provedeno je savjetovanje s predsjednikom Nadzornog odbora o voditeljima radnih jedinica kojima bi trebalo prenijeti ovlast za donošenje odluka o značaju nadziranih subjekata,

         DONIO JE OVU ODLUKU:
   Članak 1.
   Delegirane odluke kojima se razvrstava ili kojima prestaje razvrstavanje nadziranog subjekta kao značajnog unutar značajne nadzirane grupe ili kojima se mijenja naziv značajnog nadziranog subjekta
   Jedan od dolje navedenih voditelja radnih jedinica donosi delegirane odluke u skladu s člankom 3. stavcima 1., 2. ili 4. Odluke (EU) 2017/934 (ESB/2016/41):

               (a)

               glavni direktor Glavne uprave Mikrobonitetni nadzor I, ako nadzor odgovarajućeg nadziranog subjekta ili grupe provodi Glavna uprava Mikrobonitetni nadzor I;

               (b)

               glavni direktor Glavne uprave Mikrobonitetni nadzor II, ako nadzor odgovarajućeg nadziranog subjekta ili grupe provodi Glavna uprava Mikrobonitetni nadzor II; ili

               (c)

               zamjenik glavnog direktora, ako glavni direktor nije na raspolaganju.

         Članak 2.
   Delegirane odluke kojima značajni nadzirani subjekt ili značajna nadzirana grupa više nisu razvrstani kao značajni
   Delegirane odluke u skladu s člankom 3. stavkom 3. Odluke (EU) 2017/934 (ESB/2016/41) donosi glavni direktor Glavne uprave Mikrobonitetni nadzor III, ili ako glavni direktor nije na raspolaganju, zamjenik glavnog direktora i jedan od sljedećih voditelja radnih jedinica:

               (a)

               glavni direktor Glavne uprave Mikrobonitetni nadzor I, ako nadzor odgovarajućeg nadziranog subjekta ili grupe provodi Glavna uprava Mikrobonitetni nadzor I;

               (b)

               glavni direktor Glavne uprave Mikrobonitetni nadzor II, ako nadzor odgovarajućeg nadziranog subjekta ili grupe provodi Glavna uprava Mikrobonitetni nadzor II; ili

               (c)

               zamjenik glavnog direktora, ako glavni direktor nije na raspolaganju.

         Članak 3.
   Stupanje na snagu
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Frankfurtu na Majni 23. svibnja 2017.

            Predsjednik ESB-a

         Mario DRAGHI

      (1)  Vidjeti str. 14. ovog Službenog lista.

      (2)  Vidjeti str. 18. ovog Službenog lista.

      (3)  SL L 80, 18.3.2004., str. 33.


title: 2001/411/Euratom: Odluka Vijeća od 8. ožujka 2001. kojom Komisija odobrava Sporazum o suradnji između Europske zajednice za atomsku energiju, koju predstavlja Komisija, i Ministarstva energetike Sjedinjenih Američkih Država u području istraživanja i razvoja energije fuzije

text:
               11/Sv. 114

               HR

               Službeni list Europske unije

               52

         32001D0411

               L 148/78

               SLUŽBENI LIST EUROPSKE UNIJE

         ODLUKA VIJEĆA
   od 8. ožujka 2001.
   kojom Komisija odobrava Sporazum o suradnji između Europske zajednice za atomsku energiju, koju predstavlja Komisija, i Ministarstva energetike Sjedinjenih Američkih Država u području istraživanja i razvoja energije fuzije
   (2001/411/Euratom)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. stavak 2.,
   uzimajući u obzir prijedlog Komisije,
   budući da:

               (1)

               Sporazum o suradnji u području miroljubivog korištenja nuklearne energije između Europske zajednice za atomsku energiju i Sjedinjenih Američkih Država, potpisan u Bruxellesu 7. studenoga 1995. te 29. ožujka 1996. (1), predviđa suradnju u području nuklearnog istraživanja, uključujući i istraživanje o kontroliranoj termonuklearnoj fuziji.

               (2)

               Komisija je u skladu s direktivama Vijeća od 10. travnja 2000. vodila pregovore o Sporazumu o suradnji između Europske zajednice za atomsku energiju, koju predstavlja Komisija, i Ministarstva energetike Sjedinjenih Američkih Država u području istraživanja i razvoja energije fuzije.

               (3)

               Komisija treba odobriti sklapanje Sporazuma,

         ODLUČILO JE:
   Jedini članak
   Ovime se odobrava sklapanje Sporazuma o suradnji između Europske zajednice za atomsku energiju, koju predstavlja Komisija, i Ministarstva energetike Sjedinjenih Američkih Država u području istraživanja i razvoja energije fuzije od strane Komisije, za i u ime Zajednice.
   Tekst Sporazuma priložen je ovoj Odluci (2).

      Sastavljeno u Bruxellesu 8. ožujka 2001.

            Za Vijeće

            Predsjednik

         K. LARSSON

      (1)  SL L 120, 20.5.1996., str. 1.

      (2)  SL L 148, 1.6.2001., str. 80.


title: Odluka Predsjedništva Europskog parlamenta od 29. ožujka 2004. kojom se utvrđuju postupci za provedbu Uredbe (EZ) br. 2004/2003 Europskog parlamenta i Vijeća o propisima za političke stranke na europskoj razini i pravilima o njihovom financiranju

text:
               4.3.2014

               HR

               Službeni list Europske unije

               C 63/1

      ODLUKA PREDSJEDNIŠTVA EUROPSKOG PARLAMENTA

   od 29. ožujka 2004. (1)

   kojom se utvrđuju postupci za provedbu Uredbe (EZ) br. 2004/2003 Europskog parlamenta i Vijeća o propisima za političke stranke na europskoj razini i pravilima o njihovom financiranju
   2014/C 63/01
   PREDSJEDNIŠTVO EUROPSKOG PARLAMENTA,
   uzimajući u obzir Ugovor o osnivanju Europske zajednice, a posebno njegov članak 191.,
   uzimajući u obzir Uredbu (EZ) br. 2004/2003 Europskog parlamenta i Vijeća od 4. studenog 2003. o propisima za političke stranke na europskoj razini i pravilima o njihovom financiranju (2), a posebno njezin članak 9. stavak 1.,
   uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3) (u daljnjem tekstu „Financijska uredba”) i Delegiranu uredbu Komisije (EU) br. 1268/2012 od 29. listopada 2012. o pravilima o primjeni Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije (4) („Pravila o primjeni Financijske uredbe”),
   uzimajući u obzir članak 23. stavak 11. Poslovnika Parlamenta,
   budući da:

               (1)

               Postoji potreba za utvrđivanjem postupaka za dodjelu i upravljanje potporama čija je namjena pridonijeti financiranju političkih stranaka na europskoj razini („stranaka”) i političkih zaklada na europskoj razini („zaklada”).

               (2)

               Financijska potpora strankama i zakladama predstavlja subvenciju za redovno poslovanje u skladu s člankom 121. Financijske uredbe.

               (3)

               Financijska potpora zakladama predstavlja dodatak financijskoj potpori strankama s obzirom na to da je uvjetovana pripadanjem zaklade stranci i njezinoj dopunskoj ulozi u postizanju dugoročnih ciljeva stranke. Radi dobrog financijskog upravljanja i transparentnosti svaka dodjela financijske potpore predmet je odluke Predsjedništva o kojoj korisnik biva obaviješten.

         DONIJELO JE OVU ODLUKU:
   Članak 1.
   Predmet
   Ovom se Odlukom utvrđuju postupci za provedbu Uredbe (EZ) br. 2004/2003.
   Ako nije izričito drugačije navedeno, ova Odluka primjenjuje se na stranke i zaklade.
   Članak 2.
   Poziv na dostavu zahtjeva
   Europski parlament svake godine prije isteka prve polovice godine prije godine za koju se traže bespovratna sredstva objavljuje poziv na dostavu zahtijeva u svrhu dodjele bespovratnih sredstava za financiranje stranaka i zaklada.
   Članak 3.
   Zahtjev za financiranje
   1.   U svrhu provedbe članka 4. Uredbe (EZ) br. 2004/2003, svaka organizacija koja želi primiti bespovratna sredstva iz ukupnog proračuna Unije predsjedniku Europskog parlamenta dostavlja pisani zahtjev prije 1. listopada koji prethodi financijskoj godini za koju se traže bespovratna sredstva. Uvjeti utvrđeni člankom 3. Uredbe (EZ) br. 2004/2003 ispunjavaju se na datum podnošenja zahtjeva te važe tijekom cijelog razdoblja za koje je zatraženo financiranje.
   2.   Obrazac zahtjeva za bespovratna sredstva utvrđen je u Prilogu 1. Dostupan je na internetskoj stranici Parlamenta.
   3.   Potrebno je poštovati opće uvjete koji su utvrđeni u Prilogu 2.a (stranke) i Prilogu 2.b (zaklade).
   4.   Sve obavijesti u skladu s člankom 4. stavkom 3. Uredbe (EZ) br. 2004/2003 dostavljaju se predsjedniku Europskog parlamenta.
   Članak 4.
   Odluka o zahtjevu za financiranje
   1.   Na prijedlog glavnog tajnika, Predsjedništvo ocjenjuje zahtjeve za financiranje na temelju mjerila utvrđenih člankom 3. i 4. Uredbe (EZ) br. 2004/2003 kako bi odredilo koji su zahtjevi za financiranje prihvatljivi. Predsjedništvo, a tijekom pripremanja odluke Predsjedništva i glavni tajnik, od podnositelja zahtjeva mogu zatražiti dostavu dodatne popratne dokumentacije ili objašnjenje popratne dokumentacije priložene zahtjevu do vremenskog roka koji oni utvrđuju.
   2.   Prije 1. siječnja financijske godine za koju se traže bespovratna sredstva Predsjedništvo sastavlja popis korisnika s iznosima odobrenih bespovratnih sredstava. Ako zahtjev za financiranje nije odobren Predsjedništvo u istoj odluci navodi razloge odbijanja zahtjeva, posebno s obzirom na mjerila utvrđena člankom 3. i 4. Uredbe (EZ) br. 2004/2003.
   Rok utvrđen prvim podstavkom može se iznimno produljiti ako zbog datuma posljednjeg sastanka Predsjedništva prije božićne stanke Parlamenta ili zbog kašnjenja u proračunskom postupku Unije nije moguće pravovremeno sastaviti popis korisnika i iznosa bespovratnih sredstava dodijeljenih.
   Odluka Predsjedništva donosi se na temelju procjene predviđene prvim stavkom. Pri tome se vodi računa o bilo kakvim promjenama u položaju podnositelja nakon podnošenja zahtjeva na temelju obavijesti primljenih u skladu s člankom 4. stavkom 3. Uredbe (EZ) br. 2004/2003 te opće poznatim promjenama.
   U skladu s člankom 10. stavkom 1. točkom (b) Uredbe (EZ) br. 2004/2003 svakoj stranci dodijeljeni iznos bespovratnih sredstava određuje na temelju broja zastupnika koji su članovi dotične stranke na posljednji dan za podnošenje zahtjeva, osim u slučaju kada se broj zastupnika poveća nakon pristupanja novih država članica.
   Ako se zbog promjene broja organizacija koje podnose zahtjev za financiranje ili broja zastupnika učlanjenih u stranku koja podnosi zahtjev referentni iznosi za podnositelje značajno promijene od onih koje se prema članku 1.a moglo predvidjeti u trenutku objavljivanja poziva na podnošenje prijedloga, glavni tajnik odmah obavještava Predsjedništvo koje može zatražiti od predsjednika Europskog parlamenta da nadležnom odboru podnese prijedlog za prilagodbu raspoloživih sredstava.
   3.   Glavni tajnik ili osoba koju je propisno ovlastio u pisanom obliku obavještava podnositelje o odluci o njihovim zahtjevima. U slučaju kada je zahtjev odobren obavijest u prilogu sadrži odluku Predsjedništva o dodjeli bespovratnih sredstava. Ako zahtjev nije odobren obavijest sadrži razloge odbijanja koje je navelo Predsjedništvo. Podnositelji čije je zahtjeve Predsjedništvo odbilo o tome primaju obavijest u roku od 15 kalendarskih dana nakon slanja obavijesti korisnicima da su im bespovratna sredstva dodijeljena.
   Članak 5.
   Odluka o dodjeli bespovratnih sredstava
   U skladu s člankom 121. stavkom 1. Financijske uredbe bespovratna sredstva dodijeljena korisniku predmet su odluke o dodjeli bespovratnih sredstava koju donosi Predsjedništvo i o njoj obavještava korisnika. Primjerci nacrta odluke o dodjeli bespovratnih sredstava utvrđenih su u prilozima 2.a i 2.b.
   Članak 6.
   Plaćanje
   1.   Osim ako Predsjedništvo ne odluči drugačije, bespovratna sredstva se korisnicima isplaćuju u obliku predfinanciranja u jednom obroku u visini od 80 % maksimalnog iznosa bespovratnih sredstava u roku od 15 dana nakon datuma donošenja odluke o dodjeli bespovratnih sredstava. Predfinanciranje maksimalnog iznosa bespovratnih sredstava u visini od 100 % dopušteno je uz uvjet da korisnik u skladu s člankom 206. Provedbenih pravila Financijske uredbe dostavi jamstvo za predfinanciranje koje pokriva 40 % dodijeljenih bespovratnih sredstava.
   2.   Preostali iznos plaća se nakon završetka razdoblja u kojem je moguće financiranje iz sredstava Unije na temelju stvarno nastalih rashoda korisnika tijekom provedbe programa rada. Ako ukupni iznos prethodnih isplata premašuje utvrđeni konačni iznos bespovratnih sredstava, Parlament naplaćuje preplaćene iznose.
   3.   Do 15. svibnja, a najkasnije do 30. lipnja nakon završetka financijske godine, korisnik dostavlja konačno izvješće kako bi Parlament mogao isplatiti preostali iznos bespovratnih sredstava. Konačno se izvješće sastoji od sljedećih dokumenata:

               (a)

               konačno izvješće o provedbi programa rada u skladu s Prilogom 1., odjeljkom II., točkom 2.1.;

               (b)

               financijsko izvješće o stvarno nastalim prihvatljivim rashodima izrađeno na temelju strukture privremenog proračuna;

               (c)

               iscrpan pregled prihoda i rashoda za razdoblje u kojem je moguće financiranje utvrđeno odlukom o dodjeli bespovratnih sredstava, koji je u skladu s poslovnim knjigama korisnika i u kojem se, ako se radi o strankama, navode iznos viška koji stranka prenosi u sljedeću financijsku godinu i iznos koji je namijenjen financijskoj rezervi;

               (d)

               popis iz članka 6. stavka 1. točke b) Uredbe br. 2004/2003, u kojem se navode donatori i njihove donacije koje prelaze 500 eura po godini i po donatoru;

               (e)

               popis sklopljenih ugovora, uz iznimku ugovora o najmu ureda i ugovora o radu zaposlenog osoblja, koji premašuju 10 000 eura, uz navođenje ugovornog partnera i njegove adrese te vrste i obujma robe ili usluga;

               (f)

               izvješće o vanjskoj reviziji poslovnih knjiga korisnika koju je provelo neovisno tijelo ili stručnjak ovlašten u okviru nacionalnog prava za reviziju poslovnih knjiga i kojeg imenuje Parlament za sve stranke i zaklade.

         4.   Vanjskom revizijom provedenom u skladu s međunarodnim standardima o reviziji potvrđuje se:

               (a)

               da su financijska izvješća izrađena u skladu s nacionalnim zakonodavstvom koje se odnosi na korisnika, da ne sadrže znatne nepravilnosti te da su vjeran odraz financijskog stanja i rezultata poslovanja;

               (b)

               da su financijski dokumenti koje je korisnik dostavio Europskom parlamentu usklađeni s financijskim odredbama odluke Predsjedništva o dodjeli bespovratnih sredstava;

               (c)

               da su prijavljeni rashodi stvarno nastali;

               (d)

               da je izvješće o prihodima potpuno;

               (e)

               da su ispunjene obveze iz Uredbe (EZ) br. 2004/2003;

               (f)

               da su ispunjene obveze iz odluke o dodjeli bespovratnih sredstava, osobito one iz članka II.7. i članka II.11.;

               (g)

               (u slučaju stranaka) da je u skladu s člankom 6.a svaki višak koji je prenesen u sljedeću financijsku godinu iskorišten u prvom tromjesečju iste financijske godine;

               (h)

               da su ispunjene obveze iz članka 125. stavka 5. i 6. Financijske uredbe;

               (i)

               da su doprinosi u naravi doista pruženi korisniku i da su vrednovani u skladu s važećim propisima.

         Revizora imenuje Parlament u skladu s postupcima javne nabave koji su na snazi prema odredbama Financijske uredbe. Naknade za revizorske usluge plaća Parlament.
   5.   Po primitku dokumenata iz stavka 3. i svih dodatnih informacija koje su Parlamentu potrebne, Predsjedništvo na prijedlog glavnog tajnika u roku od tri mjeseca odobrava konačno izvješće.
   Predsjedništvo, a tijekom pripremanja odluke Predsjedništva i glavni tajnik, mogu od korisnika zatražiti da dostavi popratnu dokumentaciju ili ostale informacije koje smatraju potrebnim za odobravanje konačnog izvješća.
   Nakon saslušavanja predstavnika korisnika o kojem je riječ Predsjedništvo može odbiti konačno izvješće i zatražiti podnošenje novog izvješća u roku od 15 dana.
   Ako Parlament ne odgovori u pisanom obliku u roku od tri mjeseca navedenom u prvom podstavku, konačno izvješće smatra se odobrenim. Ako se traži dostavljanje dodatnih informacija, vremenski rok za njihov pregled produžuje se za razdoblje koje je potrebno za pribavljanje i procjenu dotičnih informacija.
   Članak 6.a
   Višak prihoda, prijenos i posebna rezerva
   Višak prihoda u financijskoj godini N može se u skladu s člankom 125. Financijske uredbe prenijeti u sljedeću financijsku godinu i/ili unijeti u posebnu rezervu. Dobiva se razlikom između ukupnih prihvatljivih rashoda i

               (a)

               početnog iznosa bespovratnih sredstava koje je Parlament dodijelio za financijsku godinu N u skladu s člankom 4. stavkom 2. i

               (b)

               vlastitih sredstava stranke namijenjenih za namirivanje prihvatljivih rashoda, a stranka je prethodno iz vlastitih sredstava namirila neprihvatljive rashode i

               (c)

               mogućeg viška prenesenog iz financijske godine N-1.

               (a)

               Višak prihoda koji se može prenijeti u financijsku godinu N+1 ne smije prelaziti 25 % ukupnog prihoda iz stavka 1. točaka (a) i (b).

               (b)

               Stvarno prenesen iznos se u završnu bilancu za financijsku godinu N unosi kao „rezervacija za prijenos u financijsku godinu N+1 za namirivanje prihvatljivih troškova koji će nastati u prvom tromjesečju N+1”. Takva rezervacija čini prihvatljiv trošak u financijskoj godini N.

               (c)

               Dotična rezervacija bilježi se u računu dobiti i gubitka financijske godine N+1. Stvarno nastali prihvatljivi rashodi nastali do 31. ožujka godine N+1 utvrđuju se privremenim zaključivanjem računa najkasnije na taj datum. Ako je rezervacija veća od tih rashoda, razlika između tih dvaju iznosa oduzima se u skladu s člankom 7. od bespovratnih sredstava tijekom utvrđivanja konačnih bespovratnih sredstava za godinu N.

               (a)

               Završna bilanca na strani pasive može sadržavati posebni rezervni račun na koji se knjiži jedino višak prihoda iz stavka 1.

               (b)

               Višak prihoda koji se može pripisati posebnom rezervnom računu ne prelazi razliku između prihoda iz stavka 1. točke (b) i minimalnog nominalnog udjela (15 %) vlastitih sredstava potrebnih za pokrivanje stvarno nastalih prihvatljivih rashoda ili onih koji su uključeni u rezervaciju za prijenos u financijsku godinu N+1.

               (c)

               Na posebni rezervni račun nije dozvoljeno knjižiti iznose zbog kojih će njegov ukupni iznos prelaziti referentni iznos utvrđen trećim podstavkom članka 125. stavka 6. Financijske uredbe, a određuje se prema aritmetičkoj sredini ukupnog prihoda u posljednje tri financijske godine.

               (d)

               Posebni rezervni račun zaklada uređen je odredbama članka 125. stavka 5. Financijske uredbe i članka 184. Pravila o primjeni Financijske uredbe.

         Članak 7.
   Određivanje konačnog iznosa bespovratnih sredstava
   1.   Bez obzira na naknadno primljene informacije u okviru kontrola i revizija Predsjedništvo nakon saslušavanja predstavnika korisnika, održanog na njegov zahtjev, te na temelju odobrenih dokumenata iz članka 6. stavka 3. određuje konačni iznos bespovratnih sredstava koja će dodijeliti korisniku.
   2.   Ukupni iznos koji Parlament isplaćuje korisniku ni u kojem slučaju ne premašuje:

               (a)

               maksimalan iznos bespovratnih sredstava utvrđen člankom I.3.2. odluke o dodjeli bespovratnih sredstava;

               (b)

               85 % stvarno nastalih prihvatljivih rashoda.

         3.   Financijski doprinos ograničen je na iznos nužan za izjednačavanje prihoda i prihvatljivih rashoda operativnog proračuna korisnika koji je proveo program rada. Ni pod kojim uvjetima ne smije korisniku stvoriti dobit, kao što je utvrđeno člankom 125. Financijske uredbe. Svaki višak razlog je za odgovarajuće smanjenje iznosa bespovratnih sredstava.
   4.   Na temelju konačnog iznosa bespovratnih sredstava utvrđenog u skladu s stavcima 1. i 3. i kumulativnog iznosa prethodnih isplata izvršenih u skladu s odlukom o dodjeli bespovratnih sredstava Predsjedništvo utvrđuje preostali dospjeli iznos za isplatu koji je jednak iznosima koji još nisu isplaćeni korisniku. Ako kumulativni iznos prethodno izvršenih isplata premašuje konačni iznos bespovratnih sredstava, glavni tajnik ili njegov opunomoćenik izdaju nalog za povrat preplaćenog iznosa.
   Članak 8.
   Suspenzija i smanjenje bespovratnih sredstava
   Na prijedlog glavnog tajnika Predsjedništvo suspendira isplate i smanjuje bespovratna sredstva te ako je potrebno opoziva odluku o dodjeli bespovratnih sredstava te sukladno tome može tražiti odgovarajući povrat sredstava:

               (a)

               u slučaju korištenja bespovratnih sredstava za pokrivanje rashoda koji nisu dopušteni Uredbom (EZ) br. 2004/2003;

               (b)

               u slučaju nepoštivanja obveze dostave obavijesti utvrđene člankom 4. stavkom 3. Uredbe (EZ) br. 2004/2003;

               (c)

               u slučaju nepoštovanja uvjeta i obveza utvrđenih člankom 3. odnosno 6. Uredbe (EZ) br. 2004/2003;

               (d)

               ako nastupi jedna od okolnosti koje su opisane u članku 106. ili 107. Financijske uredbe.

         Prije donošenja odluke Predsjedništvo korisniku daje priliku da izrazi mišljenje o utvrđenim nepravilnostima.
   Članak 9.
   Povrat sredstava
   1.   Ako su korisniku plaćeni prekomjerni iznosi ili ako je postupak povrata sredstava opravdan u skladu s uvjetima odluke o dodjeli bespovratnih sredstava, korisnik Parlamentu u skladu s uvjetima i u roku koji utvrđuje Parlament vraća dotične iznose.
   2.   Ako korisnik ne izvrši povrat u roku koji je utvrdio Parlament, potonji na dospjele iznose naplaćuje zateznu kamatu po stopi utvrđenoj člankom II.13.3. odluke o dodjeli bespovratnih sredstava. Zatezne kamate obračunavaju se za razdoblje od utvrđenog roka za povrat sredstava (ne uključujući taj dan) do zaključno datuma na koji Parlament primi povrat punih dospjelih iznosa.
   Članak 10.
   Kontrole i revizije
   1.   Redovitu provjeru u skladu s člankom 5. stavkom 1. Uredbe (EZ) br. 2004/2003 provodi glavni tajnik.
   2.   Korisnik sve zatražene iscrpne informacije dostavlja Parlamentu ili bilo kojem drugom vanjskom tijelu koje je Parlament ovlastio, kako bi Parlament mogao utvrditi pravilnu provedbu programa rada i odredbi odluke o dodjeli bespovratnih sredstava.
   3.   Korisnik za potrebe Europskog parlamenta čuva sve izvornike dokumenata, posebice računovodstvene, bankovne i porezne isprave, ili, u propisno obrazloženim iznimnim slučajevima, ovjerene kopije izvornih dokumenata koji se odnose na odluku o dodjeli bespovratnih sredstava. Razdoblje čuvanja istječe nakon pet godina od dana isplate preostalih dospjelih iznosa u skladu s člankom I.4. odluke o dodjeli bespovratnih sredstava.
   4.   Korisnik pomaže Parlamentu pri provođenju revizije načina na koji su bespovratna sredstva iskorištena, bilo neposredno osoblju Parlamenta ili bilo kojem drugom vanjskom tijelu koje je Parlament za to ovlastio. Takve se revizije mogu provoditi tijekom cijelog razdoblja provedbe odluke o dodjeli bespovratnih sredstava i do isteka razdoblja od pet godina nakon datuma isplata preostalog iznosa ako je to potrebno, kao što je utvrđeno člankom I.4 odluke o dodjeli bespovratnih sredstava, a nalazi revizije Predsjedništvu mogu biti temelj za donošenje odluke o povratu sredstava.
   5.   Odluka o dodjeli bespovratnih sredstava izričito predviđa da Parlament i Revizorski sud na licu mjesta mogu provesti reviziju računovodstvenih isprava korisnika koji je primio bespovratna sredstva iz općeg proračuna Unije.
   Naknadne kontrole može provoditi dužnosnik za ovjeravanje na osnovi delegiranja predviđen člankom 66. stavkom 6. Financijske uredbe.
   6.   U skladu s Uredbom (EZ, Euratom) br. 883/2013 Europskog parlamenta i Vijeća (5), OLAF također može provoditi kontrole i provjere na licu mjesta u skladu s postupcima koji su utvrđeni zakonodavstvom Europske unije u svrhu zaštite financijskih interesa Unije od prijevara i drugih nepravilnosti. Nalazi po potrebi mogu biti temelj za donošenje odluke Predsjedništva o povratu sredstava.
   Članak 11.
   Tehnička podrška
   1.   Na prijedlog glavnog tajnika Predsjedništvo može strankama i zakladama odobriti tehničku podršku u skladu s odlukom Predsjedništva od 14. ožujka 2000. o korištenju prostorija Parlamenta za vanjske korisnike, koja je izmijenjena, i bilo koji drugi oblik tehničke podrške predviđen pravilnikom koji će Predsjedništvo naknadno donijeti. Predsjedništvo može opunomoćiti glavnog tajnika za donošenje određenih vrsta odluka u vezi s odobrenjem tehničke podrške.
   2.   Svake godine unutar tri mjeseca nakon završetka financijske godine glavni tajnik Predsjedništvu dostavlja izvješće u kojem se navode pojedinosti o tehničkoj podršci koju je Parlament pružio svakoj stranci i zakladi. Izvješće se potom objavljuje na internetskoj stranici Parlamenta.
   Članak 11.a
   Pravila za predizborne kampanje
   Pravovremeno, prije izbora za Europski parlament, Predsjedništvo može donijeti pravilnik o prihvatljivosti izdataka stranaka koji se odnose na kampanje stranaka u okviru tih izbora.
   Članak 12.
   Objavljivanje
   1.   Parlament tijekom prvih šest mjeseci sljedeće financijske godine na svojoj internetskoj stranici objavljuje barem informacije iz članka 9.a Uredbe (EZ) br. 2004/2003 i članka 191. stavka 1. Pravila o primjeni Financijske uredbe.
   2.   Korisnik do 30. rujna koji slijedi financijskoj godini za koju su bespovratna sredstva dodijeljena, objavljuje na svojoj internetskoj stranici ili, ako ne postoji takva stranica, u odgovarajućem mediju barem informacije navedene u članku 6. stavku 1. Uredbe (EZ) br. 2004/2003.
   Članak 13.
   Pravo žalbe
   Odluke donesene u skladu s ovom Odlukom mogu biti predmet žalbe Sudu Europske unije u skladu s uvjetima koji su utvrđeni Ugovorom.
   Članak 14.
   Stupanje na snagu
   Izmjene ove Odluke, koje je Predsjedništvo prihvatilo 13. siječnja 2014., primjenjuju se od postupka dodjele bespovratnih sredstava za 2014. godinu nadalje.
   Članak 15.
   Objava
   Ova pravila objavljuju se u Službenom listu Europske unije te na internetskoj stranici Europskog parlamenta.

      (1)  Koju je Predsjedništvo izmijenilo 1. veljače 2006., 18. veljače 2008. i 2. veljače 2011. te 13. siječnja 2014. Ovo je izdanje konsolidirana verzija Odluke Predsjedništva od 29. ožujka 2004. kako je zadnje izmijenjena Odlukom Predsjedništva od 13. siječnja 2014.

      (2)  SL L 297, 15.11.2003., str. 1.

      (3)  SL L 298 od 26.10.2012, str. 1.

      (4)  SL L 362 od 31.12.2012, str. 1.

      (5)  Uredba (EU, Euratom) br. 883/2013 Europskog parlamenta i Vijeća od 11. rujna 2013. o istragama koje provodi Europski ured za borbu protiv prijevara (OLAF) i stavljanju izvan snage Uredbe (EZ) br. 1073/1999 Europskog parlamenta i Vijeća te Uredbe Vijeća (Euratom) br. 1074/1999 (SL L 248, 18.09.2013., str. 1.).

      PRILOG 1.

      PRILOG 2.A
      (stranka)

         PRILOG

            Pregled privremenog operativnog proračuna

                        Rashodi

                     Opravdani troškovi

                     Proračun

                     Stvarni iznos

                        A.1:   Troškovi osoblja

                                 1.

                                 Plaće

                                 2.

                                 Doprinosi

                                 3.

                                 Stručno usavršavanje

                                 4.

                                 Putni troškovi osoblja

                                 5.

                                 Ostali troškovi osoblja

                        A.2:   Infrastrukturni i operativni troškovi

                                 1.

                                 Najamnina, režije i troškovi održavanja

                                 2.

                                 Troškovi postavljanja, korištenja i održavanja opreme

                                 3.

                                 Troškovi amortizacije pokretne i nepokretne imovine

                                 4.

                                 Uredski materijal

                                 5.

                                 Troškovi poštarine i telekomunikacija

                                 6.

                                 Troškovi tiskanja, prevođenja i umnožavanja

                                 7.

                                 Ostali infrastrukturni troškovi

                        A.3:   Administrativni rashodi

                                 1.

                                 Troškovi dokumenata (novine, novinske agencije, baze podataka)

                                 2.

                                 Troškovi studija i istraživanja

                                 3.

                                 Sudski troškovi

                                 4.

                                 Troškovi računovodstva i revizije

                                 5.

                                 Potpora trećim stranama (1)

                                 6.

                                 Razni administrativni troškovi

                        A.4:   Troškovi sastanaka i reprezentacije

                                 1.

                                 Troškovi sastanaka

                                 2.

                                 Sudjelovanje na seminarima i konferencijama

                                 3.

                                 Troškovi reprezentacije

                                 4.

                                 Troškovi pozivnica

                                 5.

                                 Ostali troškovi vezani uz sastanke

                        A.5:   Troškovi informiranja i objavljivanja

                                 1.

                                 Troškovi objavljivanja

                                 2.

                                 Izrada i održavanje internetskih stranica

                                 3.

                                 Troškovi oglašavanja

                                 4.

                                 Promotivni materijali

                                 5.

                                 Seminari i izložbe

                                 6.

                                 Predizborne kampanje (1)

                                 7.

                                 Ostali troškovi informiranja

                                    A.6.:

                                 Rashodi vezani uz doprinose u naravi

                                    A.7:

                                 Dodjela za stavku „Rezervacije za namirivanje prihvatljivih rashoda nastalih u prvom tromjesečju financijske godine N+ 1”
                                  (1)

                                 A.

                                 UKUPNI PRIHVATLJIVI RASHODI

                        B. 1.   Neprihvatljivi rashodi

                                 1.

                                 Rezervacije

                                 2.

                                 Financijski troškovi

                                 3.

                                 Gubici po tečajnim razlikama

                                 4.

                                 Sporna potraživanja

                                 5.

                                 Ostalo (navesti)

                                 B.

                                 UKUPNI NEPRIHVATLJIVI RASHODI

                                 C.

                                 UKUPNI RASHODI

                        Prihodi

                     Proračun

                     Stvarni iznos

                                 D.1.

                                 Ukidanje stavke „Rezervacije za namirivanje prihvatljivih rashoda nastalih u prvom tromjesečju financijske godine N” (1)

                                 D.2.

                                 Potpora Europskog parlamenta

                                 D.3.

                                 Članarine

                                 3.1.

                                 od učlanjenih stranaka

                                 3.2.

                                 od pojedinačnih članova

                                 D.4.

                                 Donacije

                                 4.1.

                                 iznad EUR 500

                                 4.2.

                                 ispod EUR 500

                                 D.5.

                                 Ostala vlastita sredstva (za namirivanje prihvatljivih rashoda) (navesti)

                                 D. 6.

                                 Doprinosi u naravi

                                 D.

                                 PRIHODI (za namirivanje prihvatljivih rashoda)

                                 E. 1.

                                 Ostala dodatna vlastita sredstva (za namirivanje neprihvatljivih rashoda) (navesti)

                                 E.

                                 PRIHODI (za namirivanje neprihvatljivih rashoda)

                                 F. 1.

                                 Kamate ostvarene predfinanciranjem

                                 F.

                                 UKUPNI PRIHODI

                                 G.

                                 Dobit/gubitak (F–C)

                                 H. 1.

                                 Dodjela vlastitih sredstava na posebni rezervni račun

                                 H.

                                 Dobit/gubitak u svrhu provjere pridržavanja pravila o zabrani ostvarivanja dobiti (G–H.1.)

            (1)  Ne odnosi se na političke zaklade na europskoj razini.

      PRILOG 2.B
      (zaklada)

         PRILOG

            Pregled privremenog operativnog proračuna

                        Rashodi

                     Opravdani rashodi

                     Proračun

                     Stvarni iznos

                        A.1:   Troškovi osoblja

                                 1.

                                 Plaće

                                 2.

                                 Doprinosi

                                 3.

                                 Stručno usavršavanje

                                 4.

                                 Putni troškovi osoblja

                                 5.

                                 Ostali troškovi osoblja

                        A.2:   Infrastrukturni i operativni troškovi

                                 1.

                                 Najamnina, režije i troškovi održavanja

                                 2.

                                 Troškovi postavljanja, korištenja i održavanja opreme

                                 3.

                                 Troškovi amortizacije pokretne i nepokretne imovine

                                 4.

                                 Uredski materijal

                                 5.

                                 Troškovi poštarine i telekomunikacija

                                 6.

                                 Troškovi tiskanja, prevođenja i umnožavanja

                                 7.

                                 Ostali infrastrukturni troškovi

                        A.3:   Administrativni rashodi

                                 1.

                                 Troškovi dokumenata (novine, novinske agencije, baze podataka)

                                 2.

                                 Troškovi studija i istraživanja

                                 3.

                                 Sudski troškovi

                                 4.

                                 Troškovi računovodstva i revizije

                                 5.

                                 Potpora trećim stranama (1)

                                 6.

                                 Razni administrativni troškovi

                        A.4:   Troškovi sastanaka i reprezentacije

                                 1.

                                 Troškovi sastanaka

                                 2.

                                 Sudjelovanje na seminarima i konferencijama

                                 3.

                                 Troškovi reprezentacije

                                 4.

                                 Troškovi pozivnica

                                 5.

                                 Ostali troškovi vezani uz sastanke

                        A.5:   Troškovi informiranja i objavljivanja

                                 1.

                                 Troškovi objavljivanja

                                 2.

                                 Izrada i održavanje internetskih stranica

                                 3.

                                 Troškovi oglašavanja

                                 4.

                                 Promotivni materijali

                                 5.

                                 Seminari i izložbe

                                 6.

                                 Predizborne kampanje (1)

                                 7.

                                 Ostali troškovi informiranja

                                    A.6.:

                                 Rashodi vezani uz doprinose u naravi

                                    A.7:

                                 Dodjela za stavku „Rezervacije za namirivanje prihvatljivih rashoda nastalih u prvom tromjesečju financijske godine N+1”
                                  (1)

                                 A.

                                 UKUPNI PRIHVATLJIVI RASHODI

                        B. 1.   Neprihvatljivi rashodi

                                 1.

                                 Rezervacije

                                 2.

                                 Financijski troškovi

                                 3.

                                 Gubici po tečajnim razlikama

                                 4.

                                 Sporna potraživanja

                                 5.

                                 Ostalo (navesti)

                                 B.

                                 UKUPNI NEPRIHVATLJIVI RASHODI

                                 C.

                                 UKUPNI RASHODI

                        Prihodi

                     Proračun

                     Stvarni iznos

                                 D.1.

                                 Ukidanje stavke „Rezervacije za namirivanje prihvatljivih rashoda nastalih u prvom tromjesečju financijske godine N” (1)

                                 D.2.

                                 Potpora Europskog parlamenta

                                 D.3.

                                 Članarine

                                 3.1.

                                 od učlanjenih stranaka

                                 3.2.

                                 od pojedinačnih članova

                                 D.4.

                                 Donacije

                                 4.1.

                                 iznad EUR 500

                                 4.2.

                                 ispod EUR 500

                                 D.5.

                                 Ostala vlastita sredstva (za namirivanje prihvatljivih rashoda) (navesti)

                                 D.6.

                                 Doprinosi u naravi

                                 D.

                                 PRIHODI (za namirivanje prihvatljivih rashoda)

                                 E.1.

                                 Ostala dodatna vlastita sredstva (za namirivanje neprihvatljivih rashoda) (navesti)

                                 E.

                                 PRIHODI (za namirivanje neprihvatljivih rashoda)

                                 F.1.

                                 Kamate ostvarene predfinanciranjem

                                 F.

                                 UKUPNI PRIHODI

                                 G.

                                 Dobit/gubitak (F–C)

                                 H.1.

                                 Dodjela vlastitih sredstava na posebni rezervni račun

                                 H.

                                 Dobit/gubitak u svrhu provjere pridržavanja pravila o zabrani ostvarivanja dobiti (G–H.1.)

            (1)  Ne odnosi se na političke zaklade na europskoj razini.


title: Odluka (EU) 2017/341 Europskog parlamenta i Vijeća od 14. prosinca 2016. o mobilizaciji Europskog fonda za prilagodbu globalizaciji na temelju zahtjeva koji je podnijela Španjolska – EGF/2016/004 ES/Comunidad Valenciana automobilska industrija

text:
               28.2.2017

               HR

               Službeni list Europske unije

               L 50/51

         ODLUKA (EU) 2017/341 EUROPSKOG PARLAMENTA I VIJEĆA
   od 14. prosinca 2016.
   o mobilizaciji Europskog fonda za prilagodbu globalizaciji na temelju zahtjeva koji je podnijela Španjolska – EGF/2016/004 ES/Comunidad Valenciana automobilska industrija
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006 (1), a posebno njezin članak 15. stavak 4.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, suradnji u vezi s proračunskim pitanjima i o dobrom financijskom upravljanju (2), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Cilj Europskog fonda za prilagodbu globalizaciji (EGF) jest pružanje potpore radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine uzrokovanih globalizacijom, zbog nastavka svjetske financijske i gospodarske krize ili zbog nove svjetske financijske i gospodarske krize te kako bi im se pomoglo da se ponovno uključe na tržište rada.

               (2)

               EGF ne smije premašiti najviši godišnji iznos od 150 milijuna EUR (u cijenama iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 (3).

               (3)

               Španjolska je 21. lipnja 2016. podnijela zahtjev za mobilizaciju EGF-a s obzirom na otpuštanja u 29 poduzeća u automobilskom sektoru u Španjolskoj. Zahtjev je dopunjen dodatnim informacijama dostavljenima u skladu s člankom 8. stavkom 3. Uredbe (EU) br. 1309/2013. Taj je zahtjev u skladu s uvjetima za određivanje financijskog doprinosa iz EGF-a utvrđenima u članku 13. Uredbe (EU) br. 1309/2013.

               (4)

               U skladu s člankom 4. stavkom 2. Uredbe (EU) br. 1309/2013 potvrđuje se prihvatljivost zahtjeva Španjolske jer otpuštanja imaju znatan učinak na zaposlenost i lokalno, regionalno i nacionalno gospodarstvo.

               (5)

               Kako bi se osigurao financijski doprinos u iznosu od 856 800 EUR za zahtjev koji je podnijela Španjolska, trebalo bi mobilizirati EGF.

               (6)

               Kako bi se sredstva iz EGF-a mogla što prije upotrijebiti, ova bi se Odluka trebala primjenjivati od dana njezina donošenja,

         DONIJELI SU OVU ODLUKU:
   Članak 1.
   U okviru općeg proračuna Europske unije za financijsku godinu 2016. mobilizira se Europski fond za prilagodbu globalizaciji kako bi se osigurao iznos od 856 800 EUR u obliku odobrenih sredstava za preuzete obveze i plaćanja.
   Članak 2.
   Ova Odluka stupa na snagu na dan objave u Službenom listu Europske unije.
   Primjenjuje se od 14. prosinca 2016.

      Sastavljeno u Strasbourgu 14. prosinca 2016.

            Za Europski parlament

            Predsjednik

         M. SCHULZ

            Za Vijeće

            Predsjednik

         I. KORČOK

      (1)  SL L 347, 20.12.2013., str. 855.

      (2)  SL C 373, 20.12.2013., str. 1.

      (3)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).


title: 2013/607/EU: Odluka Europskog parlamenta od 17. travnja 2013. o zaključenju poslovnih knjiga Europskog policijskog ureda za financijsku godinu 2011.

text:
               16.11.2013

               HR

               Službeni list Europske unije

               L 308/73

         ODLUKA EUROPSKOG PARLAMENTA
   od 17. travnja 2013.
   o zaključenju poslovnih knjiga Europskog policijskog ureda za financijsku godinu 2011.
   (2013/607/EU)
   Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


title: 2008/264/EZ: Odluka Komisije od 25. ožujka 2008. o zahtjevima protupožarne sigurnosti koje trebaju ispuniti europske norme za cigarete na temelju Direktive 2001/95/EZ Europskog parlamenta i Vijeća  Tekst značajan za EGP

text:
               15/Sv. 22

               HR

               Službeni list Europske unije

               164

         32008D0264

               L 083/35

               SLUŽBENI LIST EUROPSKE UNIJE

         ODLUKA KOMISIJE
   od 25. ožujka 2008.
   o zahtjevima protupožarne sigurnosti koje trebaju ispuniti europske norme za cigarete na temelju Direktive 2001/95/EZ Europskog parlamenta i Vijeća
   (Tekst značajan za EGP)
   (2008/264/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (1), a posebno njezin članak 4. stavak 1. točku (a),
   budući da:

               (1)

               Direktiva 2001/95/EZ predviđa da europske norme trebaju izraditi europska normirna tijela. Takve norme trebaju osigurati da proizvodi zadovoljavaju opće sigurnosne zahtjeve Direktive.

               (2)

               Prema Direktivi 2001/95/EZ pretpostavlja se da je proizvod siguran, s obzirom na rizike i kategorije rizika koji su obuhvaćeni odgovarajućim nacionalnim normama, kada je sukladan neobvezujućim nacionalnim normama kojima su prihvaćene europske norme.

               (3)

               Cigarete su same po sebi opasni proizvodi budući da stvaraju toplinu i sadrže gorljiv materijal koji nakon što se cigareta zapali nastavlja gorjeti po cijeloj dužini. Rizik povezan s upaljenim cigaretama koji nastaje kada se neoprezno odlože i ostave bez nadzora, požari su sa smrtnim posljedicama, ozljedama i materijalnom štetom. Nezgode takve vrste događaju se i procjenjuje se da godišnje uzrokuju najmanje 1 000 smrtnih slučajeva u Zajednici (2).

               (4)

               Razvijena su tehnička rješenja koja sprečavaju da cigarete gore po cijeloj dužini kada se aktivno ne uvlači dim. Cigarete koje su dostupne na tržištu sadrže u cigaretnom papiru,trake papira široke oko 6 mm i međusobno udaljene oko 20 do 30 mm. Takvi „branici” omogućavaju da se zbog ograničavanja pristupa kisika području koje gori, u određenoj mjeri cigarete same ugase. Smanjena sposobnost gorenja tako smanjuje izvor i rizik od požara.

               (5)

               Sigurnosne zahtjeve za cigarete treba odrediti prema odredbama članka 4. Direktive 2001/95/EZ, s ciljem da se od tijela za normizaciju zatraži da izrade normu za smanjenu sposobnost gorenja cigareta, prema postupku utvrđenom u Direktivi 98/34/EZ Europskog parlamenta i Vijeća od 22. lipnja 1998. o utvrđivanju postupka osiguravanja informacija u području tehničkih normi i propisa (3) i da omogućiti objavu oznake usvojene norme u Službenom listu Europske unije. Tijela za normizaciju trebaju na odgovarajući način uzeti u obzir normu ASTM E2187-04.

               (6)

               Nakon objave u Službenom listu, pretpostavljat će se da cigarete proizvedene u skladu s normom ispunjavaju opće sigurnosne zahtjeve iz Direktive 2001/95/EZ o općoj sigurnosti proizvoda, u mjeri u kojoj se odnosi na zahtjev za protupožarnu sigurnost obuhvaćen normom.

               (7)

               Mjere predviđene ovom Odlukom u skladu su s mišljenjem Odbora osnovanog na temelju Direktive 2001/95/EZ,

         ODLUČILA JE:
   Članak 1.
   Svrha
   Svrha ove Odluke utvrđivanje je zahtjeva na temelju kojeg Komisija može od odgovarajućih tijela za standardizaciju zatražiti da izrade odgovarajuću normu za smanjenje sposobnosti gorenja cigareta. Potrebno je smanjiti sposobnost gorenja cigareta, a kako bi se pojavnost požara sa smrtnim posljedicama, ozljedama i materijalnom štetom svela na najmanju moguću razinu.
   Članak 2.
   Definicija
   Za potrebe ove Odluke cigareta sa smanjenom sposobnošću gorenja predstavlja cigaretu koja se sama ugasi kada se aktivno ne uvlači dim, a prije nego dogori čitavom dužinom.
   Članak 3.
   Zahtjev
   Za potrebe članka 4. Direktive 2001/95/EZ, sigurnosni zahtjev je sljedeći: u seriji uzoraka cigareta koje se ispituju ne smije po čitavoj dužini izgorjeti više od 25 % cigareta.

      Sastavljeno u Bruxellesu 25. ožujka 2008.

            Za Komisiju

         Meglena KUNEVA

            Članica Komisije

      (1)  SL L 11, 15.1.2002., str. 4.

      (2)  The ASPECT Consortium, Tobacco or Health in the European Union. Past, present and future, Europska komisija, 2004.
   (http://ec.europa.eu/health/ph_determinants/life_style/Tobacco/Documents/tobacco_exs_en.pdf).

      (3)  SL L 204, 21.7.1998., str. 37. Direktiva kako je zadnje izmijenjena Direktivom Vijeća 2006/96/EZ (SL L 363, 20.12.2006., str. 81.).


title: 94/315/ZVSP: Odluka Vijeća od 30. svibnja 1994. o zajedničkom stajalištu definiranom na temelju članka J.2 Ugovora o Europskoj uniji u pogledu smanjivanja gospodarskih odnosa s Haitijem

text:
               18/Sv. 11

               HR

               Službeni list Europske unije

               3

         31994D0315

               L 139/10

               SLUŽBENI LIST EUROPSKE UNIJE

         ODLUKA VIJEĆA
   od 30. svibnja 1994.
   o zajedničkom stajalištu definiranom na temelju članka J.2 Ugovora o Europskoj uniji u pogledu smanjivanja gospodarskih odnosa s Haitijem
   (94/315/ZVSP)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak J.2,
   uzimajući u obzir Rezoluciju 917 (1994.) koju je 6. svibnja 1994. usvojilo Vijeće sigurnosti Ujedinjenih naroda,
   ODLUČILO JE:
   Članak 1.
   1.   Smanjuju se gospodarski odnosi s Haitijem u skladu s odgovarajućim obveznim odredbama Rezolucije 917 (1994.) koju je 6. svibnja 1994. usvojilo Vijeće sigurnosti Ujedinjenih naroda.
   2.   Države članice bez odlaganja donose zakone i druge propise potrebne za zamrzavanje financijskih sredstava i financijskih izvora iz stavka 4. te Rezolucije.
   Članak 2.
   Ova se Odluka objavljuje u Službenom listu.

      Sastavljeno u Bruxellesu 30. svibnja 1994.

            Za Vijeće

            Predsjednik

         G. MORAITIS


title: 2011/810/EU: Odluka Vijeća od 30. studenoga 2011. o utvrđivanju stajališta koje Europska unija treba zauzeti u Glavnom vijeću Svjetske trgovinske organizacije u pogledu zahtjeva za dodjelu i/ili produljivanje određenih oslobođenja WTO-a

text:
               11/Sv. 118

               HR

               Službeni list Europske unije

               101

         32011D0810

               L 324/29

               SLUŽBENI LIST EUROPSKE UNIJE

         ODLUKA VIJEĆA
   od 30. studenoga 2011.
   o utvrđivanju stajališta koje Europska unija treba zauzeti u Glavnom vijeću Svjetske trgovinske organizacije u pogledu zahtjeva za dodjelu i/ili produljivanje određenih oslobođenja WTO-a
   (2011/810/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Članak IX. Sporazuma iz Marakeša o osnivanju Svjetske trgovinske organizacije (Sporazum o WTO-u) određuje postupke za dodjeljivanje oslobođenja u vezi s multilateralnim trgovinskim sporazumima u Prilogu 1.A ili 1.B ili 1.C Sporazumu o WTO-u i njihovim prilozima.

               (2)

               Kada se WTO-u podnose zahtjevi za oslobođenje, nadležno tijelo WTO-a često ima vrlo kratko vrijeme za konačnu odluku o navedenim zahtjevima, dok se od članica WTO-a zahtjeva brza reakcija.

               (3)

               U interesu je Unije brzo odobravanje zahtjeva za dodjelu i/ili produljenje godišnjih oslobođenja koja se odnose na uvođenje Harmoniziranog sustava nazivlja i brojčanog označavanja robe (takozvani harmonizirani sustavi, HS) od 1. siječnja 1988., i njegove prve, druge, treće, četvrte i pete izmjene na preporuku Vijeća Svjetske carinske organizacije, koje se nazivaju „izmjene HS92” (stupile na snagu 1. siječnja 1992.), „izmjene HS96” (stupile na snagu 1. siječnja 1996.), „izmjene HS2002” (stupile na snagu 1. siječnja 2002.), „izmjene HS2007” (stupile na snagu 1. siječnja 2007.), odnosno „izmjene HS2012” (koje će stupiti na snagu 1. siječnja 2012.), kao i sve buduće izmjene HS-a, koje utvrđuju obvezu uvođenja navedenih izmjena u dodatke o koncesijama članica (prijenos dodataka tarifnih koncesija u nomenklaturu HS).

               (4)

               Trenutačno oslobođenje koje omogućuje Kabo Verdeu da produlji razdoblje za potpunu provedbu članka VII. Općeg sporazuma o tarifama i trgovini iz 1994. (GATT iz 1994.) i Sporazuma WTO-a o određivanju carinske vrijednosti prestaje 31. prosinca 2011. Sva produljenja oslobođenja bila bi od minimalne gospodarske i trgovinske važnosti za Uniju.

               (5)

               Trenutačno oslobođenje u vezi s kanadskim programom trgovinskih povlastica CARIBCAN prestaje 31. prosinca 2011. Sva produljenja oslobođenja bila bi od minimalne gospodarske i trgovinske važnosti za Uniju te bi, također, bila u skladu s politikom Unije da potiče gospodarski razvoj zemalja u razvoju putem trgovinskih povlastica.

               (6)

               Trenutačno odobrenje koje omogućuje Kubi odstupanje od stavka 6. članka XV. GATT-a iz 1994. prestat će 31. prosinca 2011. Sva produljenja oslobođenja bila bi od minimalne gospodarske i trgovinske važnosti za Uniju.

               (7)

               Trenutačno oslobođenje koje omogućuje zemljama koje sudjeluju u sustavu certificiranja procesa Kimberley uvođenje određenih ograničenja trgovine takozvanim „krvavim dijamantima” prestat će 31. prosinca 2011. Sva produljenja navedenog oslobođenja bila bi od minimalne gospodarske i trgovinske važnosti za Uniju, dok bi bila od velike važnosti za njezine ukupne gospodarske odnose.

               (8)

               Stoga je primjereno utvrditi stajalište koje Unija treba zauzeti u Glavnom vijeću WTO-a u vezi navedenih oslobođenja,

         DONIJELO JE OVU ODLUKU:
   Članak 1.
   Stajalište je Europske unije u Glavnom vijeću Svjetske trgovinske organizacije da podrži sljedeće zahtjeve koji se odnose na oslobođenja WTO-a prema stavku 3. članka IX. Sporazuma o WTO-u:

               (a)

               zahtjevi za dodjelu i/ili produljenje oslobođenja koja se odnose na uvođenje Harmoniziranog sustava nazivlja i brojčanog označavanja robe (takozvani harmonizirani sustavi, HS) od 1. siječnja 1988., i njegove izmjene iz 1992. („izmjene HS92”), iz 1996. („izmjene HS96”), iz 2002. („izmjene HS2002”), iz 2007. („izmjene HS2007”.) te iz 2012. („izmjene HS2012”), kao i sve buduće izmjene HS-a, koje utvrđuju obvezu uvođenja navedenih izmjena u dodatke o koncesijama članica;

               (b)

               zahtjevi za produljenje oslobođenja koje omogućuje Kabo Verdeu da produlji razdoblje za potpunu provedbu članka VII. Općeg sporazuma o tarifama i trgovini iz 1994. (GATT iz 1994.) i Sporazuma WTO-a o određivanju carinske vrijednosti;

               (c)

               zahtjevi za produljenje koje omogućuje Kanadi da dodijeli povlašteni tretman odabranim zemljama u razvoju (program CARICAN);

               (d)

               zahtjevi za produljenje oslobođenja koje omogućuje Kubi da odstupi od stavka 6. članka XV. GATT-a iz 1994;

               (e)

               zahtjevi za produljenje oslobođenja u vezi sa sustavom certifikacije procesa Kimberley.

         Članak 2.
   Komisija unaprijed obavješćuje Vijeće putem Odbora za trgovinsku politiku o svim sastancima odgovarajućeg tijela WTO-a na kojima se može donijeti odluka o zahtjevu obuhvaćenom ovom Odlukom. U roku od 10 radnih dana od dana kada je Komisija obavijestila Odbor za trgovinsku politiku, Vijeće može zatražiti provođenje postupka za usvajanje pojedinačne odluke Vijeća o navedenom zahtjevu za oslobođenje.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 30. studenoga 2011.

            Za Vijeće

            Predsjednik

         J. VINCENT-ROSTOWSKI